**NAVODILA ZA PRIPRAVO PONUDBE**

**OSNOVNI PODATKI O NAROČILU**

#

**Podatki o naročniku**

|  |  |
| --- | --- |
| **Naročnik:** | OBČINA LENARTTrg osvoboditve 72230 Lenart |
| **e-naslov kontaktne osebe naročnika:** | avgust.zavernik@lenart.simartin.breznik@lenart.si |
| **Datum oddaje ponudb:** | 21. 7. 2016 do 9:00 ure |
| **Javno odpiranje ponudb:** | 21. 7. 2016 ob 10:00 uri |
| **Rok za postavitev vprašanj:** | 15. 7. 2016 do 10:00 ure |
| **Rok za izvedbo in trajanje javnega naročila:** | Petnajst ( 15 ) mesecev |

# Predmet

|  |  |
| --- | --- |
| Opis in predmet javnega naročila: | Dobava električne energije |
| Razdelitev na sklope: | Ne |
| Vrsta postopka in pravna podlaga: | Naročilo male vrednosti 47. člen ZJN-3 |
| Variantne ponudbe: | Ne |
| Veljavnost ponudbe do: | 31. 8. 2016 |

# Finančna zavarovanja

|  |  |  |  |
| --- | --- | --- | --- |
|  | Vrsta zavarovanja | Znesek | Veljavnost |
| Resnost ponudbe | Bianco menica s pooblastilom za izpolnitev | 3.000,00 EUR | 31. 8. 2016 |
| Dobra izvedba pogodbenih obveznosti | 3x bianco menica s pooblastilom za izpolnitev | 10.000,00 EUR | Še 60 dni po zaključku storitve |
| Odprava napak | X | X | X |

Naročnik bo unovčil finančno zavarovanje za resnost ponudbe v naslednjih primerih:

1. naročnik zavarovanja je umaknil ponudbo po poteku roka za prejem ponudb ali nedopustno spremenil ponudbo v času njene veljavnosti; ali
2. izbrani naročnik zavarovanja na poziv upravičenca ni podpisal pogodbe; ali
3. izbrani naročnik zavarovanja ni predložil zavarovanja za dobro izvedbo pogodbenih obveznosti v skladu s pogoji naročila.

Bianco menica mora biti v originalu, pooblastilo mora biti v originalu ter vsebinsko in pomensko enako prilogi Menična izjava, ki je sestavni del te razpisne dokumentacije.

Če zaradi objektivnih okoliščin v roku veljavnosti zavarovanja ne pride do podpisa pogodbe, lahko naročnik zahteva od ponudnikov podaljšanje roka veljavnosti zavarovanja, vendar ne več kot za 60 dni. Zahteve in odgovori v zvezi s podaljšanjem zavarovanj morajo biti v pisni obliki.

Ponudnik mora predložiti izjavo, da bo naročniku izročil za finančno zavarovanje tri (3) bianco menice s pooblastilom za izpolnitev (menično izjavo z oznako »brez protesta« in plačljivo na prvi poziv) v višini 10.000,00 EUR za dobro izvedbo pogodbenih obveznosti in jo predložil ob podpisu pogodbe, če bo izbran kot izvajalec.

Finančno zavarovanje za dobro izvedbo pogodbenih obveznosti bo moralo biti izdano brezpogojno ter plačljivo na prvi poziv.

# Merilo za izbor

|  |  |
| --- | --- |
| **Najnižja cena:** | **DA** |

Ponudnik mora navesti končno ceno v evrih na kWh. Cena mora vsebovati vse stroške, popuste in rabate. Naknadno naročnik ne bo priznaval nobenih stroškov, ki niso zajeti v ponudbeni ceni.

Ponujena cena se ponudi za naslednje tarifne razrede in sicer za VT- visoko tarifo, MT- nizko tarifo in ET- enotno tarifo. Pri ugotavljanju najugodnejše – najnižje cene se bodo navedene tarife ponderirale in sicer VT x 0,30, MT x0,20 in ET x 0,50. Vse tri ponderirane cene se seštejejo in tista ponudba, pri kateri je seštevek vseh treh ponderiranih tarif najmanjši je za naročnika najcenejša oz. najugodnejša.

**Meja sprejemljivosti ponudbe:**

Meja sprejemljivosti ponudbe za naročnika je cena, ki so jo dosegle lokalne skupnosti v postopkih javnega naročanja v letu 2016 izračunana po merilih najugodnejše-najnižje cene po drugem odstavku »Merila za izbor« tega javnega naročila.

# 1. POVABILO K ODDAJI PONUDBE

Predmet javnega razpisa je: »**Dobava električne energije**« za potrebe naročnika, s sklenitvijo pogodbe za obdobje petnajstih mesecev, skladno z minimalnimi tehničnimi zahtevami naročnika iz poglavja 6.

Ponudnik mora ponudbo izdelati v slovenskem jeziku. Ponudniki morajo ponuditi izvedbo razpisanih storitev v celoti.

Ponudnik nosi vse stroške, povezano s pripravo in predložitvijo svoje ponudbe. Z oddajo ponudbe se ponudnik strinja z vsemi pogoji javnega naročila, ki izhajajo iz te razpisne dokumentacije.

**2. POJASNILA**

Pojasnila o vsebini razpisne dokumentacije sme ponudnik zahtevati preko Portala javnih naročil. Naročnik bo posredoval dodatna pojasnila v zvezi z razpisno dokumentacijo v skladu z ZJN-3.

Pojasnila dokumentacije v zvezi z oddajo javnega naročila se lahko zahteva izključno preko Portala javnih naročil. Ponudniki lahko naročniku postavljajo vprašanja in z njim komunicirajo le pisno, preko Portala javnih naročil. Informacije, ki jih posreduje naročnik preko Portala javnih naročil na ali preko se skladno z 2. odstavkom 67. člena ZJN-3 štejejo za spremembo, dopolnitev ali pojasnilo v zvezi z oddajo javnega naročila, če iz vsebine informacij izhaja, da se z njimi spreminja ali dopolnjuje ta dokumentacija ali če se s pojasnilom odpravlja dvoumnost navedbe v tej dokumentaciji ali javni objavi.

Po javnem odpiranju ponudb bo kontaktna oseba naročnika zapisnik o javnem odpiranju ponudb, vsa obvestila, zahteve za dopolnitve formalno nepopolnih ponudb ter druge informacije o javnem naročilu, pošiljala po e-pošti kontaktni osebi ponudnika, navedenega v ponudbi. Naročnik bo vsa obvestila pošiljal le nosilcu posla.

Okvirne podatke o porabi električne energije za naročnika si ponudniki lahko pridobijo pri distribucijskemu operaterju. Zaradi navedenega je Občina Lenart izdala posebno pooblastilo ponudnikom, s katerim si te podatke lahko pridobijo in je prilogi k pogodbi.

Sestanka s ponudniki in ogled dobave kraja ni možen.

**3. PODATKI O PONUDNIKU**

Na javnem razpisu lahko sodeluje vsak gospodarski subjekt, ki je registriran za dejavnost, ki je predmet razpisa in jo prevzema v ponudbi.

Samostojna ponudba je tista ponudba, v kateri nastopa samo en gospodarski subjekt, ki sam izpolnjuje vse razpisane pogoje in zahteve iz te razpisne dokumentacije ter sam z zmogljivostmi in znanji, ki jih ima v celoti prevzema izvedbo naročila.

Skupna ponudba je ponudba, ki jo predloži skupina gospodarskih subjektov, ki mora predložiti pravni akt (sporazum ali pogodbo) o skupni izvedbi javnega naročila v primeru, da bodo izbrani na javnem razpisu. Pravni akt o skupni izvedbi javnega naročila mora natančno opredeliti naloge in odgovornosti posameznih gospodarskih subjektov za izvedbo javnega naročila. Pravni akt o skupni izvedbi javnega naročila mora tudi opredeliti nosilca posla, ki skupino gospodarskih subjektov zastopa. V tem primeru naročnik v skladu z 3. odstavkom 81. člena zahteva, da so navedeni subjekti v pravnem aktu skupaj solidarno odgovorni za izvedbo javnega naročila. Zgoraj navedeni pravni akt stopi v veljavo v primeru, če bo skupina gospodarskih subjektov izbrana kot najugodnejši ponudnik.

V primeru, da skupina gospodarskih subjektov predloži skupno ponudbo, bo naročnik izpolnjevanje pogojev osnovne, poklicne, ekonomske in finančne sposobnosti iz poglavja 5. ugotavljal za vsakega gospodarskega subjekta posebej, izpolnjevanje ostalih pogojev pa za vse gospodarske subjekte skupaj.

**4. PREDLOŽITEV PONUDBE**

4.1 Ponudnik predloži ponudbo v zapečateni ali zaprti ovojnici, tako da je na javnem odpiranju možno preveriti da je zaprta tako, kot je bila predana. Na ovojnici mora biti izpolnjen Obrazec NASLOVNICA.

Ponudba se bo štela za pravočasno, če bo predložena ali bo prispela po pošti na naslov naročnika do navedenega dne in ure, kot je to zapisano v tabeli Podatki o naročniku (1. stran tega dokumenta). V primeru, da bodo ponudbe prispele nepravočasno, bo naročnik takšne ponudbe izločil iz postopka odpiranja ponudb in ponudbe neodprte vrnil na naslov ponudnika.

Umik ponudbe v času po preteku roka za predložitev ponudbe, bo imel za posledico unovčenje zavarovanja za resnost ponudbe.

4.2 Ponudniki morajo izjave predložiti na predpisanih obrazcih naročnika brez dodatnih pogojev; pripisi in dodatni pogoji ponudnika se ne upoštevajo. Dokumenti so lahko predloženi v kopijah, vendar morajo ustrezati vsebini originala.

Ponudnik mora pripraviti en izvod ponudbene dokumentacije, ki ga sestavljajo izpolnjeni obrazci in zahtevane priloge. Celotna ponudbena dokumentacija mora biti natipkana ali napisana z neizbrisljivo pisavo in podpisana od osebe, ki ima pravico zastopanja ponudnika.

Ponudba ne sme vsebovati nobenih sprememb in dodatkov (ni dovoljeno spreminjati tehničnih popisov naročnika), ki niso v skladu z razpisno dokumentacijo ali potrebni zaradi odprave napak ponudnika. Popravljene napake morajo biti označene z inicialkami osebe, ki podpiše ponudbo.

4.3 Za pravilnost ponudbe mora ponudnik predložiti naslednjo izpolnjeno dokumentacijo:

1. Ponudba in izjava;
2. Menična izjava;
3. Parafiran vzorec pogodbe.

4.4 Naročnik lahko pred izbiro zahteva predložitev ustreznih dokazil za dokazovanje dejstev, navedenih v predloženih izjavah v ponudbi (kot npr. OBR. M-1 / M-2, pogodbe in podobno).

Naročnik bo pred sprejetjem odločitve o oddaji naročila oziroma najpozneje pred sklenitvijo pogodbe o izvedbi javnega naročila preveril obstoj in vsebino podatkov iz najugodnejše ponudbe oziroma drugih navedb iz ponudbe. Pri preverjanju sposobnosti ponudnika bo naročnik upošteval podatke iz uradnih evidenc, ki jih je pridobil oziroma jih je predložil ponudnik v drugih postopkih oddaje javnega naročila, če izpis iz uradne evidence ni starejši od štirih mesecev.

4.5 Naročnik bo izločil iz postopka izbire ponudnika v primeru, da obstaja utemeljen sum, da je ponudnik ali kdo drug v njegovem imenu, delavcu naročnika ali drugi osebi, ki lahko vpliva na odločitev naročnika v postopku oddaje javnega naročila, obljubil, ponudil ali dal kakršnokoli korist z namenom, da bi tako vplival na vsebino, dejanje ali odločitev naročnika glede ponudbe pred, med ali po izbiri ponudnika.

**5. UGOTAVLJANJE SPOSOBNOSTI PONUDNIKOV**

Naročnik bo priznal sposobnost vsem ponudnikom, ki bodo izpolnili vse zahtevane pogoje in predložili ustrezna dokazila, zahtevana v 4. točki.

Naročnik bo priznal sposobnost ponudnikom na osnovi izpolnjevanja pogojev iz naslednjih točk:

1. Razlogi za izključitev ponudnika,
2. Poklicna sposobnost ponudnika,
3. Ekonomska in finančna sposobnost ponudnika ter

Č. Tehnična in kadrovska sposobnost ponudnika.

|  |
| --- |
| 1. **Razlogi za izključitev ponudnika**
 |
| 1. Ponudnik ali njegov zakoniti zastopnik (če gre za pravno osebo) ni bil pravnomočno obsojen zaradi kaznivih dejanj, kot jih določa prvi odstavek 75. člena ZJN-3**.**
 | Izjava |
| 1. Ponudnik na dan, ko poteče rok za oddajo ponudb, ni izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.
 | Izjava |
| 1. Ponudnik izpolnjuje obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka, če vrednost teh neplačanih zapadlih obveznosti na dan oddaje ponudbe znaša 50 € ali več ali če na dan oddaje ponudbe ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe
 | Izjava |
| 1. Gospodarskemu subjektu v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države ni bila dvakrat ali večkrat izrečena globa zaradi prekrška v zvezi s plačilom za delo.
 | Izjava |
| 1. Naročnik bo iz sodelovanja v postopku javnega naročanja izključil gospodarski subjekt tudi v primeru, če se je pri gospodarskem subjektu pri prejšnji pogodbo o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavil odškodnino ali so bile izvedene druge primerljive sankcije.
 | Izjava |
| 1. Naročnik bo iz postopka javnega naročanja (kadarkoli v postopku) izključil gospodarski subjekt, če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od položajev iz prvega, drugega ali četrtega odstavka 75. člena. Naročnik pa lahko kadar koli v postopku izključi tudi gospodarski subjekt, če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od položajev iz šestega odstavka 75. člena ZJN-3.
 | Izjava |
| 1. Ponudnik se zavezuje, da bo v primeru, če bo izbran kot najugodnejši ponudnik ali v času izvajanja javnega naročila, v osmih (8) dneh od prejema poziva naročnika, le temu posredoval podatke o:
* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.
 | Izjava |

|  |
| --- |
| 1. **Poklicna sposobnost**
 |
| 1. Gospodarski subjekt je registriran za opravljanje dejavnosti, ki je predmet naročila in jo prevzema v ponudbi.
 | Izjava  |
| 1. Gospodarski subjekt mora biti vpisani v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

Če morajo imeti gospodarski subjekti določeno dovoljenje ali biti člani določene organizacije, da lahko v svoji matični državi opravljajo določeno storitev, morajo predložiti dokazilo o tem dovoljenju ali članstvu.Pogoj mora izpolnjevati vsak gospodarskih subjekt, ki bo vključen v izvedbo javnega naročila. | Izjava  |

|  |
| --- |
| 1. **Ekonomska in finančna sposobnost**
 |
| 1. Ponudnik (v skupni ponudbi vsak partner) mora izpolnjevati naslednje ekonomsko-finančne pogoje:

Da na dan oddaje ponudbe nima blokiranega nobenega transakcijskega računa, v zadnjih 90 dneh pred rokom za oddajo ponudb pa ni imel nobenega transakcijskega računa blokiranega več kot 30 zaporednih delovnih dni. | Izjava |
| 1. Ponudnik mora nuditi trideset (30) dnevni plačilni rok, ki prične teči z dnem prejema pravilno izstavljene fakture.
 | Izjava |

|  |
| --- |
|  **Č. Tehnična in kadrovska sposobnost** |
| 1. Ponudnik razpolaga s strokovnim kadrom za izvedbo javnega naročila.
 | Izjava |
| 1. Ponudnik je kvalitetno in strokovno izpolnjeval pogodbene obveznosti iz prejšnjih pogodb sklenjenih v zadnjih treh letih.
 | Izjava |
| 1. Ponudnik mora zagotavljati, da naročniki zoper njega niso vlagali upravičenih reklamacij glede kakovosti storitev in nespoštovanja drugih določil pogodbe. Če naročnik razpolaga z dokazili o nespoštovanju pogodbenih obveznosti, lahko ponudnika izloči iz predmetnega postopka.
 | Izjava |
| 1. Ponudnik je v preteklem letu dobavil odjemalcem na področju EU vsaj 1.000.000 kWh električne energije in z električno energijo oskrboval vsaj 100 odjemnih mest.
 | Dokazilo: **Original potrdilo**, pridobljeno s strani sistemskega operaterja prenosnega omrežja ali sistemskega operaterja distribucijskega omrežja, da je ponudnik v preteklem letu dobavil končnim odjemalcem na področju EU vsaj 1.000.000 kWh električne energije in da je v preteklem letu z električno energijo oskrboval najmanj 100 odjemnih mest. |
| 1. Ponudnik mora upoštevati obveznosti, ki izhajajo iz predpisov o varstvu zaposlenih in ureditvi delovnih pogojev, predpise o delovnih razmerjih in izplačevati plače v skladu s kolektivno pogodbo.
 | Izjava |
| 1. Ponudnik zagotavlja, da proizvodi, ki jih bo pri izvajanju razpisane storitve uporabljal, izpolnjujejo tehnične specifikacije, opredeljene v točkah 1.1.1, 1.1.2,1.1.4 Priloge 1 Uredbe o zelenem javnem naročanju.
 | Izjava |
| 7. Ponudnik mora zagotoviti posredovanje računov za električno energijo in zbirnike podatkov o rabi energije za obdobja (mesečno) ki smo jih navedli v seznamu odjemnih mest, ki je priloga tej razpisni dokumentaciji. | Izjava |
| 8. Ponudnik zagotavlja, da 40 % dobavljene električne energije mora biti pridobljene iz obnovljivih virov energije in/ali soproizvodnjo električne energije z visokim izkoristkom, kot jih določa zakon, ki ureja energetiko | Izjava |
| Ponudnik soglaša , da naročnik lahko povečuje število odjemnih mest, zmanjšuje število odjemnih mest in spreminja način merjenja enotarifno ET ali dvotarifno merjenje električne energije VT in MT, ob tem pa ponujene cene ostanejo kot so bile ponujene v tem javnem naročilu. | Izjava |

**6. MINIMALNE TEHNIČNE ZAHTEVE**

**6.1. PREDMET NAROČILA**

Predmet naročila je **Dobava električne energije**« za potrebe naročnika

Ponudnik je sposoben posredovati račune za obračunavanje električne energije in zbirnike podatkov o rabi energije za točno določene skupine za posamezna merilna mesta, ki jih po potrebi oblikuje naročnik.

Ponudnik je v preteklem letu dobavil odjemalcem na področju EU vsaj 1.000.000 kWh električne energije in z električno energijo oskrboval vsaj 100 odjemnih mest.

Ponudnik zagotavlja, da 40 % dobavljene električne energije mora biti pridobljene iz obnovljivih virov energije in/ali soproizvodnjo električne energije z visokim izkoristkom, kot jih določa zakon, ki ureja energetiko.

**7. POUK O PRAVNEM SREDSTVU**

Zahtevek za predrevizijski postopek lahko v skladu z Zakonom o pravnem varstvu v postopkih javnega naročanja (Uradni list RS, št. 43/2011 in 60/2011-ZTP-D, 63/2013; ZPVPJN) vloži vsaka oseba, ki ima ali je imela interes za dodelitev naročila in ki verjetno izkaže, da ji je bila ali bi ji lahko bila povzročena škoda zaradi ravnanja naročnika, ki se v zahtevku za predrevizijski postopek navaja kot kršitev naročnika v postopku oddaje javnega naročanja.

Zahtevek za revizijo mora vsebovati:

|  |
| --- |
| 1. ime in naslov vlagatelja zahtevka (v nadaljnjem besedilu: vlagatelj) ter kontaktno osebo,
2. ime naročnika,
3. oznako javnega naročila,
4. predmet javnega naročila,
5. očitane kršitve,
6. dejstva in dokaze, s katerimi se kršitve dokazujejo,
7. pooblastilo za zastopanje v predrevizijskem in revizijskem postopku, če vlagatelj nastopa s pooblaščencem,
 |

Vlagatelj mora ob vložitvi predrevizijskega zahtevka, ki se nanaša na vsebino objave ali razpisno dokumentacijo vplačati takso v znesku 1.500,00 EUR na TRR pri Ministrstvu za finance, št. SI56 0110 0100 0358 802 – izvrševanje proračuna RS, v skladu z 71. členom ZPVPJN, sklic 11 16110-7111290-\_\_\_\_\_\_\_\_\_\_\_\_\_(št. objave na Portalu JN) ter priložiti potrdilo o njenem plačilu.

Zahtevek za revizijo se vloži pisno neposredno pri naročniku, po pošti priporočeno ali priporočeno s povratnico. Vlagatelj mora kopijo zahtevka za revizijo hkrati posredovati ministrstvu, pristojnemu za finance.

Zoper vsebino objave ali razpisno dokumentacijo lahko ponudnik vloži zahtevo za predrevizijski postopek v petih delovnih dneh od dneva objave obvestila o javnem naročilu.

Zahtevek za predrevizijski postopek se vloži pisno neposredno pri naročniku, po pošti priporočeno ali priporočeno s povratnico ali z elektronskimi sredstvi, če je zahtevek za revizijo podpisan z varnim elektronskim podpisom, overjenim s kvalificiranim potrdilom.

Če naročnik ugotovi, da zahtevek za revizijo ni bil vložen pravočasno ali ga ni vložila aktivno legitimirana oseba iz 14. člena ZPVPJN, da vlagatelj v skladu z drugim odstavkom 15. člena ZPVPJN ni predložil potrdila o plačilu takse ali da ni bila plačana ustrezna taksa, ga najpozneje v treh delovnih dneh od prejema s sklepom zavrže.

Odgovorna oseba naročnika

Župan mag. Janez Kramberger